[TRAILER] TV Chosun Dedah Poster & Tarikh Tayangan “Love (Ft. Marriage And Divorce) 3”
Musim Ketiga drama hit Love (ft. Marriage and Divorce) semakin hampir menemui penonton! Pada 3 Februari, TV Chosun telah mendedahkan poster rasmi untuk drama Love (ft. Marriage and Divorce) 3. Drama popular itu akan mula keudara pada 26 Februari 2022. Anda boleh lihat poster tersebut dibawah:  Love (ft. Marriage and Divorce) 3.  Love (ft. Marriage and Divorce) adalah drama berbilang musim mengenai tiga wanita dalam lingkungan 30-an, 40-an dan 50-an yang mengalami masalah dalam perkahwinan mereka apabila mendapati suami mereka menjalinkan hubungan sulit.  Drama ini ditulis oleh penulis drama makjang terkenal, Im Sung Han dan musim lalu ia dibintangi pelakon seperti Sung Hoon, Lee Tae Gon, Lee Ga Ryung, Lee Min Young, Jeon No Min, Jun Soo Kyung dan ramai lagi. Awal minggu ini, telah diumumkan bahawa pelakon Sung Hoon dan Lee Tae Gon tidak akan membuat kemunculan dalam musim ketiga. Tempat mereka akan digantikan oleh Kang Shin Hyo, yang memainkan peranan Sung Hoon sebagai Pan Sa Hyun manakala Li Young San akan membawa watak Shin Yoo Shin, yang sebelum ini dilakonkan oleh Lee Tae Gon. Kedua-dua musim Love (ft. Marriage and Divorce) boleh di strim di Netflix.